open-index/open-wikipedia-markdown huggingface dataset:
Լիվեն Ռամբին

**Լիվեն Էլիս Ռամբին-Պերակ** (, ), ամերիկացի դերասանուհի։

## Կենսագրություն
Լիվեն Ռամբինը ծնվել է 1990 թվականի մայիսի 17-ին Հյուսթոնում, Տեխաս նահանգ, ԱՄՆ։ Սովորել է «Houston School of Film and Theatre» արվեստի դպրոցում և Սուրբ Ֆրանցիսկի «St. Francis Episcopal Day School» դպրոցում, որտեղ առաջին անգամ իր ուժերն է փորձում դերասանական արվեստում։ Ավելի ուշ ընտանիքի հետ տեղափոխվում է Կոնեկտիկուտ, իսկ այնուհետև Նյու Յորք։

2004 թվականին ստանում է «Texas Tech University Independent School District»-ին կից դպրոցի ավարտման մասին դիպլոմը։ 2004 թվականի փետրվարին առաջին անգամ նորամուտում է էկրանին, միանալով «Իմ բոլոր երեխաները» սերիալի դերասանական կազմին, որտեղ խաղում էր Ջեքսոն Մոնտգոմերիի դուստր Լիլի Մոնտգոմերիին։ 2007 թվականի մարտի 30-ին սերիալում խաղում է կրկնակի դեր՝ Լիլիի և նրա խորթ ավագ քույր Էվի Բենտոնի դերը։

2008 թվականի սեպտեմբերին Լիվենը միանում է «Տերմինատոր. Պայքար ապագայի համար» սերիալի դերասանական կազմին։ Սերիալում խաղում է Ռայլի Դոուսոնի դերը՝ Ջոն Կոնորի դպրոցական ընկերուհու։

2009 թվականին Ռամբինը խաղում է Սլոան Ռայլիի դերը, բժիշկ Մարկ Սլոանի 18-ամյա դստերը «Կրքի անատոմիա» սերիալում։ Այդ նույն դերում հայտնվում է նաև «Մասնավոր պրակտիկա» սերիալում։ 2010 թվականի հունվարին, շոուի 40-ամյակին, կրկին հայտնվում է «Իմ բոլոր երեխաները» սերիալի դրվագում։

Նաև նա խաղացել է «Մեկ ծառի բլուրը», «Դանիելի գիրքը» և «Հրաշագործները Բևեռլի Փլեյսից» սերիալներում։

Լիվենին մեծ հանրաճանաչություն է բերում Դիադեմայի նրա դերը Գերի Ռոսի «Քաղցած խաղեր» ֆիլմում։ 2011 թվականի սեպտեմբերին ստանում է Կիմի դերը «Ալիքներ նվաճողները» ֆիլմում։ Իսկ 2012 թվականի ապրիլին միանում է «Փերսի Ջեքսոնը և հրեշների ծովը» ֆիլմի դերասանական կազմին։

2012 թվականի նոյեմբերին Լիվենը նկարահանվում է Green Day խմբի «Stray Heart» տեսահոլովակում։

## Անձնական կյանք
2009 թվականին Բահամյան կղզիներում նշանադրվում է պրոդյուսեր Ջեֆրի Ջեյմս Կլարկի հետ, սակայն 2011 թվականի նոյեմբերին զույգը բաժանվում է։

2014 թվականի օգոստոսին ծանոթանում է դերասան Ջիմ Պերակի հետ, իսկ 2015 թվականի հոկտեմբերի 10-ին նրանք ամուսնանում են։

Այժմ Լիվեն Ռամբինը բնակվում է Լոս Անջելեսում։

Ռամբինը նորաձևության երկրպագու է և մի քանի հոդվածներ է գրել Նյու Յորքի «Paper Magazine» և «Page Six Magazine» ամսագրերի համար։ Ռամբինը շատ է հրոպուրված աուտիզմի հետազոտության և լուսաբանման հարցով, ինչպես նաև կենդանիների նկատմամբ մարդասիրական վերաբերմունքուվ։ Ռամբինը նաև մասնակցում է Surf for Life կազմակերպության աշխատանքներին, որը կրթական և մշակութային նախագծեր է ստեղծում քաղաքամերձ շրջանների բնակչության համար ամբողջ աշխարհով մեկ։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* 
* 
* 

Կատեգորիա:1990 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հոլիվուդյան դերասաններ
Կատեգորիա:Մայիսի 17 ծնունդներ
Աքվալանգ

մինի|Ջրասուզորդն ակվալանգով
**Աքվալանգ** (  – ջուր և  – թոքեր), ջրի տակ շնչելու մեխանիկական սարք՝ բաղկացած սեղմված օդով լի անոթից, դիմակից և դրանք միացնող ակվալանգից։ Ակվալանգի մասերն են՝
# գլխամաս
# ամրացնող փոկեր
# սեղմված օդով բալոններ
# շնչառական ավտոմատ առաձգական խողովակից
Ստեղծել են 1943 թվականին ֆրանսիացիներ ժ․ Ի․ Կուստոն և Պ․ Է․ Դանյանը։

## Կիրառում
Լայնորեն օգտագործվում է ստորջրյա սպորտի, փրկարար աշխատանքների և գիտական հետազոտությունների ժամանակ։ Ակվալանգի շնորհիվ ջրի տակ (40 մ խորությամբ) կարելի է մնալ մի քանի րոպեից մինչև մեկ ժամ և ավելի։ 40 մ-ից խոր սուզվել չի թույլատրվում, որովհետև ներշնչելիք օդում եղած սեղմված ազոտն առաջացնում է քնաբեր ազդեցություն։ 1973 թվականին Թբիլիսիում կայացած միջազգային մրցումներում Եվրոպայի չեմպիոն, միջազգային կարգի սպորտի վարպետ 19-ամյա Շավարշ Կարապետյանը (Երևան, ԴՕՍԱԱՖ) սահմանեց համաշխարհային նոր ռեկորդներ՝ ստորջրյա 800 մ լողատարածությունն անցնելով 7 ր 12,2 վրկ–mմ, իսկ 400 ւ/՝ 3 ր 20,7 վայրկյանում։

## Ծանոթագրություններ

Կատեգորիա:Դայվինգ
Կատեգորիա:Ստորջրյա տեխնիկա
Կատեգորիա:Ֆրանսիական հայտնագործություններ
Ոսկեգլուխ առյուծային թամարին

**Ոսկեգլուխ առյուծային թամարին** (), ոչ մեծ պրիմատ թամարինների ընտանիքից։ Բրազիլիայի էնդեմիկ, որտեղ հանդիպում է արևադարձային անտառներում Բահիա նահանգում։

## Նկարագրություն
Ժանիքները մեծ են, գլուխը և մարմինը փոքր։ Մորթին հիմնականում սև է, բաշը ոսկեգույն։ Առջևի վերջույթների և պոչի վրա կան ոսկեգույն հետքեր։ Սեռական դիմորֆիզմը արտահայտված չէ։ Մարմնի երկարությունը կազմում է 200-ից մինչև 336 մմ, պոչի երկարությունը 315-ից մինչև 400 մմ։

## Օրաբաժին
Ամենակեր են, օրաբաժինը շատ լայն է։ Օրաբաժնի մեջ մտնում են բույսի ընձյուղներ, ծաղիկներ, նեկտար, միջատներ և թրթուրներ, սարդեր, խխունջներ, մանր ողնաշարավորներ, ինչպիսիք են գորտեր, մողեսներ, թռչնի ձվեր և փոքր օձեր։ Օրաբաժնի լրացում հանդիսանում են ծառային հյութերը, չնայած այս տեսակը շատ հազվադեպ է օգտագործում։

## Վարվելակերպ
Բնության մեջ ոսկեգլուխ առյուծային թամարինը իր ժամանակի մոտ 50 %-ը անցկացնում են իրենց տարածքի ընդամենը 11 %-ի վրա։ Իրենց հայտնվելը այս կամ այն տարածքի վրա կապված է սննդի հասանելիության հետ։ Խմբերը գրեթե չեն փոխներգործում միմյանց հետ, սակայն եթե դա տեղի է ունենում կենդանիները իրենց պահում են շատ ագրեսիվ, արտաբերում են սարսափելի ձայներ, և հրահրում են կռիվներ։ Խմբի տարածքը բավականին մեծ է այդ չափի պրիմատների համար։ Միջինում տարածքի մակերեսը կազմում է ավելի քան 100 հեկտար։ Տարբեր խմբերի տարածքները ուժեղ հատվում են։

Զբաղեցնում են անտառների միջին հարկերը 3-ից 10 մ բարձրության վրա։ Նախընտրում են հաստատվել առաջնային, նաև երկրորդային անտառներում։ Խմբում տեսակների քանակների տարբերությունը 2-ից մինչև 11 է։ Խմբի կազմը որոշվում է տարբեր հետազոտությունների միջոցով, ինչպես մեկ էգ, երկու արու և նրանց սերունդը, մեկ արու, երկու էգ և նրանց սերունդը, կամ մեկ արու, մեկ էգ և նրանց սերունդը։ Համապատասխան այս պրիմատներին վերագրում են կամ միամուսնություն, կամ բազմակնություն։ Սերնդի մասին հոգեն տանում ինչպես էգերը, այնպես էլ արուները։

## Պոպուլյացիայի ստատուս
1982 թվականին Բնության պահպանության միջազգային միություն-ը այս տեսակին վերագրել է *պահպանման ստատուս* «անհետացող»։ Այդ ստատուսը բազմիցս պահպանվում է։ 2008 թվականի գնահատմամբ պոպուլյացիան երեք սերնդի ընթացքում կրճատվել է 50 %-ով (21 տարի)։ Պոպուլյացիայի գլխավոր վտանգը, դա արտաքին միջավայրի քայքայումն է և ֆրագմենտացիան։

## Ծանոթագրություններ
Սեմյոն Բուդյոննի

**Սեմյոն Միխայլովիչ Բուդյոննի** (, ), խորհրդային զորահրամանատար, ԽՍՀՄ առաջին մարշալներից մեկը, Խորհրդային միության եռակի հերոս, Գեորգիևյան խաչի լրիվ ասպետ։ Ռուսաստանի քաղաքացիական պատերազմի տարիներին ղեկավարել է ԲԳԿՀ 1-ին հեծելազորային բանակի հրամանատարը։

1932 թվականին ավարտել է Մ. Ֆրունզեի անվան ռազմական ակադեմիան։ Որպես Հարավ-Արևմտյան (1941 թվականի հունիս-սեպտեմբեր), ապա Հյուսիսային-Կովկասյան (1942 թվականի մայիս-սեպտեմբեր) ռազմաճակատների, ապա ԽՄ հեծելազորային զորքերի հրամանատար մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին։ Ետպատերազմյան տարիներին ղեկավար աշխատանք է վարել ԽՍՀՄ պաշտպանության, այնուհետև գյուղատնտեսության մինիստրություններում։ Բազմիցս ընտրվել է ԽՍՀՄ պետական կառավարական և կուսակցական ղեկավար մարմիններում։

Լինելով Իոսիֆ Ստալինի քաղաքական դաշնակիցը, Բուդյոննին 1941 թվականին, երբ Ֆաշիստական Գերմանիան լայնամասշտաբ հարձակում սկսեց Խորհրդային Միության դեմ, ծառայության մեջ գտնվող երկու ամենատարեց հրամանատարներից մեկն էր, սակայն գործողությունների առաջին իսկ փուլերում ձախողելով ինքնապաշտպանական մարտերը (զրահատեխնիկայի դեմ մարտնչելով ժամանակավրեպ հեծելազորով), որը դարձավ 100 հազարավոր զոհերի և 4,5 միլիոն գերեվարվածների պատճառ, հեռացվեց հրամանատարությունից։ 1939 թվականին, երբ մի առիթով Բուդյոննուն փորձում էին բացատրել գալիք պատերազմում տանկերի կարևորության մասին, նա պատասխանել էր հետևյալ կերպ․

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Մոսկվայի պաշտպանության համար» մեդալով պարգևատրվածներ
Կատեգորիա:Անձինք նամականիշերի վրա
Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Լենինի շքանշանի ասպետներ
Կատեգորիա:Լենինյան մրցանակի դափնեկիրներ
Կատեգորիա:ԽՄԿԿ 19-րդ համագումարի պատվիրակներ
Կատեգորիա:ԽՄԿԿ 20-րդ համագումարի պատվիրակներ
Կատեգորիա:ԽՄԿԿ 21-րդ համագումարի պատվիրակներ
Կատեգորիա:ԽՄԿԿ 22-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 1-ին գումարման պատգամավորներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԳԽ 3-րդ գումարման պատգամավորներ
Կատեգորիա:ԽՍՀՄ ԳԽ 4-րդ գումարման պատգամավորներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդային Միության հերոսներ
Կատեգորիա:Խորհրդային Միության մարշալներ
Կատեգորիա:Խորհրդային հուշագիրներ
Կատեգորիա:Խորհրդային ռազմական գործիչներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Կովկասի պաշտպանության համար մեդալակիրներ
Կատեգորիա:Հայրենական մեծ պատերազմի մասնակիցներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Ստալինյան մրցանակի դափնեկիրներ
Հարի Մարշալ

**Հարի Քենտ Մարշալ** (, ), ամերիկացի դերասան և կինոռեժիսոր։ Իր ավելի հայտնի ռեժիսորական գործերն են՝ «Սիրունիկը», «Փախչող հարսնացուն», «Սուրբ Վալենտինի օրը», «Արքայադստեր օրագրերը» և «Հին Նոր տարի» ֆիլմերը։

## Կենսագրություն
Հարի Մարշալը ծնվել է ծնվել է 1934 թվականի նոյեմբերի 13-ին Բրոնքսում (նահանգ Նյու-Յորք, ԱՄՆ), չեչոտկա պարի ուսուցչուհի և չեչոտկա պարի դպրոց հիմնադրած Մարժորի Իռենի և գովազդային ֆիլմերի ռեժիսոր, հետագայում պրոդյուսեր Անտոնի Վալաս Մարշալի ընտանիքում։ Նա երգչուհի, ռեժիսոր Պեննի Մարշալի և հեռուստաալիքային ռեժիսոր Ռոնի Մարշալի եղբայրն է։ Նրա հայրը ունի իտալական ծագում, իսկ մայրը ունի գերմանական, անգլիական, շոտլանդական արմատներ։ Նրա հայրը փոխել է ազգանունը Մասկիարելիից Մարշալի մինչև Հարիի ծնվելը։ Մարշալը կնքվել է Պրեսբիտերականների կողմից և մեծացել Լյութերականությունում որոշ ժամանակ։ Նա հաճախել է *De Witt Clinton* High դպրոցը, որտեղ նա Սարդ-մարդ ֆիլմի դերասան՝ Սթիվ Դիթկոյի դասընկերն էր։ Հաճախել է հյուսիսարևմտյան համալսարան, որտեղ գրել է *The Daily Northwestern* ամսագրի համար, և *Alpha Tau Omega* խմբի անդամ է։

## Դերասանական գործեր
* 1982 — Երիտասարդ սիրահարված բժիշներ / Young Doctors in Love
* 1984 — Ֆլամինգոյի երեխան / The Flamingo Kid
* 1986 — Ոչ մի ընդհանուր բան / Nothing in Common
* 1987 — Նավից դուրս / Overboard
* 1988 — Ծովափին / Beaches
* 1989 — Վիճակախաղ / The Lottery
* 1990 — Սիրունիկը / Pretty Woman
* 1991 — Ֆրենկին և Ջոննին / Frankie and Johnny
* 1994 — Դրախտային հաճույք / Exit to Eden
* 1999 — Փախչող հարսնացուն / Runaway Bride
* 2001 — Արքայադստեր օրագրերը / The Princess Diaries
* 2004 — Արքայադստեր օրագրերը 2։ Ինչպես դառնալ թագուհի / Princess Diaries 2, The
* 2004 — Մոդայիկ մայրիկ / Raising Helen
* 2007 — Ձիգ Ջորջիա / Georgia Rule
* 2010 — Սուրբ Վալենտինի օրը / Valentine’s Day
* 2011 — Հին Նոր տարի / New Year’s Eve
* 2016 — Մայրերի օրը / Mother's Day

## Հնչյունավորում
* 2005 — Փոքրիկ ճուտիկը / Chicken Little

## Ծանոթագրություններ

## Արտաքին հղումներ
* Հարի Մարշալի հարցազրույցը

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի գրողներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թոքաբորբից մահացածներ
Կատեգորիա:Ամերիկացի կինոսցենարիստներ
Կատեգորիա:Ամերիկացի ռեժիսորներ
Կատեգորիա:Հոլիվուդյան փառքի ծառուղի
Վորոժա (այլ կիրառումներ)

**Վորոժա**, կարող է վերաբերել.
* Վորոժա - գետ Ռուսաստանում, հոսում է Յարոսլավլի մարզով։
* Վորոժա - գետ Ռուսաստանում, հոսում է Վոլոգդայի մարզում։
Վորոբյովո (այլ կիրառումներ)

**Վորոբյովո**, կարող է վերաբերել.
* Վորոբյովո - գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կուդայգուլ։
* Վորոբյովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Վորոբյովկա (այլ կիրառումներ)

**Վորոբյովկա**, կարող է վերաբերել.
* Վորոբյովկա - գյուղ Ռուսաստանի Վորոնեժի մարզի Վորոբյովսկի շրջանի կազմում։
* Վորոբյովկա - գյուղ Ուկրաինայի Կիրովոգրադի մարզի Դոբրովելիչկովի շրջանում։
Pierce the Veil

**Pierce the Veil-**ը ամերիկական ռոք խումբ է Սան Դիեգոյից, Քալիֆորնիա։ Այն ստեղծվել է 2006 թվականին եղբայրներ Վիք և Մայք Ֆուենտեսների կողմից, նրանց Before Today փանք ռոք խմբի (նախկինում՝ Early Times) կազմալուծումից հետո։ Խմբի մյուս անդամներն են Ջեյմի Փրեսիադոն (բաս կիթառ) և Թոնի Փերրին (կիթառ)։ Pierce the Veil-ը թողարկել է երեք ստուդիո ալբոմներ և 2007 թվականին առաջին դեբյուտային ալբոմի՝ A Flair for the Dramatic-ի թողարկումից հետո հաճախ է մասնակցել շրջագայությունների։ Խումբը թողարկել է երկրորդ ալբոմը, որը կոչվում էր *Selfish Machines, *2012 թվականին։ Նրանց երրորդ և ամենավերջին ալբոմը՝ *Collide with the Sky-ը*, թողարկվել է 2012 թվականին, և սա նրանց առաջին ալբոմն է Fearless Records-ի հետ համագործակցության շրջանակներում, որի մեջ էր մտնում առաջին հիթ սինգլը՝ "King for a Day"-ը,որը *[[Billboard 200]]-*ի 12 հորիզոնականում է գտնվել։

## Պատմություն
### Վաղ տարիները և ''A Flair for the Dramatic''-ը (2007, 2013, 2009)
Pierce the Veil-ը ստեղծվել է Մայք Ֆուենտեսի և Վիք Ֆուենտեսի կողմից 2006 թվականին, Before Today խմբի կազմալուծումից հետո։ Եղբայրները շարունակեցին միասին երգեր գրել և հետագայում մի ամբողջ ալբոմի համար բավական երգեր գրեցին։ Դեռ իրենց լեյբլ Equal Vision Records-ի հետ աշխատելիս, նրանք ինքնուրույն, պրոդյուսեր Քեյսի Բեյտսի հետ Սիեթլում, Վաշինգտոնում գրեցին և ձայնագրեցին նոր ալբոմ։ Եղբայրները թողարկեցի այս ալբոմը՝ A Flair for the Dramatic-ը Pierce the Veil նոր անվան տակ 2007 թվականի հունիսի 26-ին։ Խմբի անվանումը առաջացել է Before Today-ի ալբոմ՝ A Celebration of an Ending-ի մեջ զետեղված երկու երգերից։ Որոշ ժամանակ անց Pierce the Veil խմբին միացան երկու նոր անդամներ՝ Թոնի Փերրին (կիթառ) և Ջեյմի Փրեսիադոն (բաս կիթառ). Pierce the Veil խումբը ալբոմի թողարկումից հետո 3 ամիս ակտիվորեն շրջագայությունների մասնակցեց։ Նրանք համագործակցեցին A Day to Remember, Chiodos, From First to Last, Emery, All Time Low, Sleeping with Sirens, The Devil Wears Prada և Mayday Parade խմբերի հետ։

2007 թվականի նոյեմբերին, Pierce the Veil-ը մասնակցեց Vans Warped Tour 2007 թվականին և նաև 2008 թվականի շրջագայությանը։ Նրանք նաև 2008 թվականին մասնակցեցին Bamboozle Left փառատոնին։ Նրանց առաջին շրջակայությանը, որը կրում էր The Delicious Tour խորագիրը, մասնակցում էին Breathe Carolina, Four Letter Lie և Emarosa խմբերը։ Նրանք Bring Me the Horizon, Thursday, Four Year Strong և Cancer Bats խմբերի հետ մասնակցեցին Taste of Chaos 2009 շրջագայությանը։ Վիք և Մայք Ֆուենտեսները, ինչպես նաև Այրտոն Հարան, հաստատեցին նոր Isles & Glaciers ծրագրին մասնակցելը, որի շրջանակներում նրանք համագործակցեցին D.R.U.G.S. խմբի վոկալիստ Քրեյգ Օուենսւ և Emarosa, Dance Gavin Dance խմբերի վոկալիստ Ջոնի Քրեյգի հետ։ Isles & Glaciers-ը թողարկեց իր առաջին ալբոմը, որը կոչվում էր The Hearts of Lonely People, 2010 թվականի մարտի 9-ին։ Այնուամենայնիվ, Isles & Glaciers կազմալուծվեց, քանի որ նրան երկար կյանք չէր նախատեսված։

## Ծանոթագրություններ

Կատեգորիա:Քառյակներ
Աստրոս II

**Աստրոս II** բրազիլական արտադրության համազարկային կրակի ռեակտիվ համակարգ։

## Ընդհանուր բնութագիր
Աստրոս II հրետանային հագեցվածությամբ հրթիռային համակարգ է, որը մշակվել է ԱՎԻԲՐԱՍ կազմակերպության կողմից։ Այս համակարգերը արտադրվել են 1960-ականների սկզբին և այժմ անընդհատ զարգացվում, և արդիականացվում են։ Աստրոս II-ը բրազիլական բանակի սպառազինությունում է 1983 թվականից։ 2014 թվականին սերիական արտադրության դրվեց Աստրոս II նոր արդիականացված համակարգերը և սկսվեցին արտահանվել այլ երկրներ։ Այս համակարգերն արդեն արտահանվել է Բահրեյն, Մալայզիա, Կատար և Սաուդյան Արաբիա։

## Տեխնիկական տվյալներ
Աստրոս II համակարգերը տեղադրված են Mercedes-Benz 6x6 բարձր շարժունակության բեռնատարի շասսի վրա։ Մեքենայի երկարությունը կազմում է 7 մ, լայնությունը 2.9 մ, իսկ բարձրությունը 2.6 մ։ Աստրոս II համակարգը բավականին թեթև է նրա մարտական քաշը կազմում է ընդամենը 10 տոննա։ Մեքենան սնուցվում է Mercedes-Benz ՕՄ422 դիզելային շարժիչով՝ զարգացնելով 280 ձիաուժ հզորություն։ Մեքենայի առավելագույն արագությունը կազմում է 90 կմ/ժ։ Աստրոս II համակարգի վառելիքի պաշարը կազմում է 480 կմ։ Մեքենան ունի թույլ զրահապատում, ապահովված է փոքր զենքի կրակից։

## Մարտավարական տվյալներ
Բրազիլական արտադրության Աստրոս II ՀԿՌՀ-երը ղեկավարում են 3 հոգանոց անձնակազմի կողմից։ Աստրոս II համակարգերն ունեն երեք տեսակի 127, 180 և 300 մմ-անոց հրթիռներ։ 127 մմ-անոց հրթիռի առավելագույն հեռահարությունը կազմում է 9-30 կմ, 180 մմ-անոց հրթիռի հեռահարությունը 15-35 կմ, իսկ 300 մմ-անոց հրթիռի հեռահարությունը շուրջ 20-90 կմ։ Որոշ աղբյուրներ պնդում են, որ Աստրոս II համակարգերը արձակում են նաև կասեթային մարտագլխիկներ։ Աստրոս II համակարգերը բացի արձակման կայանից բաղկացած են նաև վերալիցքավորման, բեռնամբարձիչ մեքենաներից։ Վերալիցքավորումը կատարվում է վերամբարձի օգնությամբ։

## Տեսակներ
մինի|աջից|300px|Աստրոս II ՍՍ-30
Աստրոս II համակարգը լինում են 4 տեսակի՝ կախված հրթիռների տրամաչափերից։

## Աստրոս 2020
Բրազիլիայում ընդունվել է Աստրոս 2020 ծրագիրը, որը նախատեսում է ոչ միայն Աստրոս համազարկային կրակի ռեակտիվ համակարգի (ՀԿՌՀ) արդիականացում, այլև նոր Աստրոս III համակարգեր, որոնց հեռահարությունը կհասնի մինչև 300 կմ-ի։ Այս համակարգերն օժտված կլինեն թևավոր հրթիռներով։ Այս ծրագրի համաձայն մեքենան ունակ է լինելու արձաակել նոր ԱՎ-ՏՄ 300-տակտիկական հրթիռներ։

## Համեմատություն Սմերչ, Ուռագան, ԱՌ1Ա, PHL-03, ՎՄ-80, HIMARS, M270 և Պինակա [[ՀԿՌՀ]]-երի հետ

## Սպառազինություն
մինի|աջից|400px|Աստրոս II համակարգեր ունեցող երկրները
* 
* 
* 
* 
* 
* 
* 
* 

## Տես նաև
* HIMARS
* ԱՌ1Ա
* Սմերչ
* ՎՄ-80
* ԲՄ 21 Գրադ
* Պինակա
* ՌՄ-70
* ՎՌ-40 Լանգուստա

## Ծանոթագրություններ

## Աղբյուրներ
* Աստրոս II ՀԿՌՀ 
* Բրազիլիայի ցամաքային զորքերը ստացել են Աստրոս II ռեակտիվ համակարգի առաջին խմբաքանակը

Կատեգորիա:Հրթիռային զենք
Վորշա (այլ կիրառումներ)

**Վորշա**, կարող է վերաբերել.
* Վորշա - գետ Ռուսաստանում, հոսում Վոլգոգրադի մարզում։ Գետաբերանը տեղակայված է Կլյազմա գետի ձախ ափին՝ 336 կմ հեռավորության վրա։ Գետի երկարությունը 71 կմ է։
* Վորշա - գյուղ Ռուսաստանի Վլադիմիրի մարզի Սոբինսկի շրջանի կազմում։
Վորկուտա (այլ կիրառումներ)

**Վորկուտա**, կարող է վերաբերել.
* Վորկուտա - գետ Ռուսաստանի Դաշնության Արխանգելսկի մարզի Նենեցական ԻՕ-ում և Կոմի Հանրապետությունում, Ուսա գետի (Պեչորայի ավազան) աջ վտակը։
* Վորկուտա -  քաղաք (1943 թվականից) Կոմի ԻԽՍՀ-ում։ Գտնվում է բևեռային շրջագծից 160 կմ հյուսիս, Բոլշեզեմելյան տունդրայում, Վորկուտա գետի ափին։ Ունի երկաթուղային կայարան։
Աշխարհի ամենաբարձր շենքերի ցանկ

**Աշխարհի ամենաբարձր շենքերի ցանկում** զետեղված են 300 և ավել մետր բարձրություն ունեցող երկնաքերները։ 2016 թվականի դրությամբ աշխարհում հաշվառված է 130 այդպիսի շենք։
Բարձր կառույցների և քաղաքային բնակավայրերի շահույթ չհետապնդող միջազգային կազմակերպության խորհուրդը (CTBUH) կազմավորվել է 1969 թվականին և հաստատվել է «Աշխարհի ամենաբարձր կառույցներ» անվամբ։ Այն սահմանել է չափանիշներ, ըստ որի չափվում են կառույցները։
Ներկայումս Դուբայի Բուրջ Խալիֆան, 828 մետր բարձրությամբ, համարվում է աշխարհի ամենաբարձր շինությունը։
thumb|centre|485px|Աշխարհի ամենաբարձր շենքերը (400 մետր և բարձր)

## Կառուցված և կառուցումը ավարտած
Ցանկում ներառված են կառուցված և կառուցումը ավարտած շենքերը, որոնք հասել են իրեց նախագծային առավելագույն բարձրությանը։ Որպես շենք այստեղ հասկացվում է վայր, որտեղ բնակվում են կամ գործունեություն են ծավալում մարդիկ։ Հեռուստաաշտարակ, ծխատար և այլ տեխնիկական շինություններ ցանկում ներառված չեն։

## Կառուցումը սկսած և դադարեցված

## Աշխարհի ամենաբարձր շենքերի վիճակագրություն

## Ծանոթագրություններ

## Արտաքին հղումներ

* SkyscraperCity
* http://www.ctbuh.org/
* Աշխարհի երկնաքերները։ 
* Council on Tall Buildings and Urban Habitat
* BuildingHeights.org , alternative ranking of the world's 1000 tallest buildings
* Emporis, international database and gallery of buildings
* Structurae, international database and gallery of structures
* The World's Tallest buildings  list, including u/c and planned buildings, plus historical lists by decade
* A map visualization of each country's tallest building.

Կատեգորիա:Երկնաքերներ
Կատեգորիա:Երկնաքերներ ըստ բարձրության
Կատեգորիա:Շենքեր և կառույցներ
Կատեգորիա:Շենքեր և կառույցներ ըստ տեսակի
Վոտչինա (այլ կիրառումներ)

**Վոտչինա**, կարող է վերաբերել.
* Վոտչինա - գյուղ Ռուսաստանի Կիրովի մարզի Սանչուրսկի շրջանի կազմում։
* Վոտչինա - ֆեոդալական հողատիրության ձև Ռուսաստանում (XI-ից XVIII դարերում)։ Վոտչինայի տերը իրավունք ուներ այն որպես ժառանգություն կտակելու, վաճառելու, գրավ դնելու և այլն։ «Վոտչինա» տերմինն առաջացել է հին ռուսերեն «օտչինա» բառից, որը նշանակում է հայրական սեփականություն։
Սառա Շեպարդ

**Սառա Քեթրին Շեպարդ** (), ամերիկացի հեղինակ է, հայտնի է Հմայիչ խաբեբաները և Ստելու խաղը գրքերի շարքով, երկուսն էլ դարձել են Freeform-ի հեռուստասերիալ։

## Վաղ կյանքը
Շեպարդի հայրը՝ Բոբը, ամերիկացի է, իսկ մայրը՝ Մինդին, ծնվել է Տորոնտոյում։ Շեպարդը մեծացել է Ալի անունով քրոջ հետ։ Ավարտել է Դաունինգթաուն ավագ դպրոցը Փենսիլվանիայի Դաունինգթաուն քաղաքում 1995 թվականին։ Նա սովորել է Նյու Յորքի համալսարանում, որն ավարտել է գիտությունների բակալավրի աստիճանով 1999 թվականին, իսկ Ստեղծագործ շարադրանքի մագիստրոսի աստիճանը՝ Բրուքլինի քոլեջում 2004 թվականին։

## Կարիերա
Սկսած 2000 թվականից մինչև 2005 թվական Շեպարդն աշխատել է Time, Inc. Custom Publishing -ում և հրապարակել է կենսակերպի ամսագրեր կորպորատիվ հաճախորդների համար։ Նա սկսել է գոսթվրայթինգից որպես ազատ աշխատող 2002 թվականին և իր սեփական գրքերը գրելուց 2005 թվականին։

## Հեռուստասերիալը
Շեպարդի *Հմայիչ խաբեբաները և Ստելու խաղը* գրքերի դրվագները վերածվել են հեռուստասերիալի ABC Family-ի միջոցով։ «Հմայիչ խաբեբաները» նովելների շարքը հիմնված է "Ֆիլադելֆիայի Մեյն լայնում մեծանալու իր անձնական փորձի մոտիվներով "։

*[[Հմայիչ խաբեբաները]]* ներկայումս վեցերորդ եթերաշրջանում է և 2014 թվականի հունիսի 10-ին կթարմացվի դրա վեցերորդ և յոթերորդ եթերաշրջանները։ Նա նաև ունեցել է կարճատև spin-off, որը կոչվում է *[[Ռեյվենսվուդ (հեռուստասերիալ)|Ռեյվենսվուդ]]*,որի գլխավոր դերում էր «Հմայիչ խաբեբաների» դերասանական կազմի Թայլեր Բլեքբերն՝ որպես Կալեբ Ռիվերս։ Տռոյան Բելիսարիոն, Էշլի Բենսոնը, Շայ Միտչելը և Լյուսի Հեյլը մարմնավորել են գլխավոր կերպարներին՝ Սպենսեր Հասթինգսին, Հաննա Մարինին, Էմիլի Ֆիլդսին և Արիա Մոնթգոմերին։ Շեպարդը ունեցել է կամեյոն «Սիրելի փոքրիկ խաբեբաների» առաջին եթերաշրջանի 7-րդ դրվագում և հինգերորդ եթերաշրջանի 24-րդ դրվագում։

*Ստելու խաղը *չեղյալ համարվեց երկրորդ եթերաշրջանից հետո, որը հեռարձակվել է 2013 թվականի մարտին։ Ալեքսանդրա Չանդոն մարմնավորել է երկու հիմնական կերպարներին՝ Սյուտոն Մերսերին և Էմմա Բեքերին։

## Անձնական կյանք
Շեպարդը ներկայումս բնակվում է Պիցբուրգում։

## Բիբլիոգրաֆիա
## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Կատեգորիա:Նյու Յորքի համալսարանի շրջանավարտներ
Վոտչա (այլ կիրառումներ)

**Վոտչա**, կարող է վերաբերել.
* Վոտչա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոլոգդա գետի ձախ ափում՝ 120 կմ հեռավորության վրա։ Գետի երկարությունը 36 կմ է։
* Վոտչա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստարայա Տոտմա գետի ձախ ափին՝ 49 կմ հեռավորության վրա։ Գետի երկարությունը 85 կմ է։
* Վոտչա - գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Կուբենա գետի ձախ ափին՝ 248 կմ հեռավորության վրա։ Գետի երկարությունը՝ 73 կմ է։
1 (այլ կիրառումներ)

**1**, կարող է վերաբերել.
* 1 - ոչ նահանջ տարի, որն, ըստ Գրիգորյան օրացույցի, սկսվում է երկուշաբթի օրը։ Այն մեր թվարկության 1-ին տարին է, 1-ին հազարամյակի 1-ին տարին, 1-ին դարի 1-ին տարին, 1-ին դարի 1-ին տասնամյակի 1-ին տարին։
* 1 - Բիթլզ խմբի ալբոմը, որը համարվում է բոլոր ժամանակների ամենաշատը վաճառված ալբոմը։ Սկվառակը բաղկացած է 27 սինգլներից, որոնք իրենց ժամանակներում (1962-1970) գլխավորել են բրիտանական և ամերիկյան չարթերը։
* 1 - շվեդ երգչուհի Զառա Լարսոնի դեբյուտային, ստուդիական ալբոմը, թողարկվել է 2014 թվականի հոկտեմբերին, Record Company TEN enru և Universal Music Group լեյբլների կողմից։ Զբաղեցրել է առաջին հորիզաոնականը շվեդական չարթերում։
* 1 - բնական թիվ, որը գտնվում է 0-ի և 2-ի միջև։
Ֆունադու (Մալդիվյան կղզիներ)

**Ֆունադու** (մալդիվերեն.`  ފުނަދޫ), քաղաք Մալդիվյան կղզիների հյուսիսում, Շավիյանիի ատոլլի վարչական կենտրոնը։

## Աշխարհագրություն
Քաղաքը գտնվում է Մալդիվյան կղզիների 51 ատոլլներից մեկի՝ Շավիյաննիի վրա։ Պատկանում է Մալդիվների ափերը ողողող Լակադիվյան ծովի ավազանին։

Բարձրությունը ծովի մակարդակից կազմում է 0 մետր։ Քաղաքը մայրաքաղաք Մալեից գտնվում է 220 կմ դեպի հյուսիս-արևմուտք։

## Բնակչություն
Ըստ 2006 թվականին Մալդիվներում անցկացված մարդահամարի տվյալների՝ քաղաքի բնակչությունը կազմում է 1599 մարդ։ Տղամարդիկ կազմում են ամբողջ բնակչության 48 %-ը, իսկ կանայք՝ 52 %-ը։ Բնակչության բնական աճի ցուցանիշը ներկայացված է աղյուսակում.

Ըստ 2006 թվականի մարդահամարի տվյալների, քաղաքի սեռատարիքային կազմը հետևյալն է. 18 տարեկանից փոքր՝ 47,3 %, 19-ից 25 տարեկան՝ 12,7 %, 26-ից 64 տարեկան՝ 34 % և 65-ից մեծ՝ 6 %:

Գրագիտության մակարդակը՝ 97, 53 %:

## Տրանսպորտ
Ամենամոտ օդանավակայանը Հանիմադու միջազգային օդանավակայանն է։

## Ծանոթագրություններ

Կատեգորիա:Մալդիվների քաղաքներ
Պինակա

**Պինակա,** հնդկական արտադրության համազարկային կրակի ռեակտիվ համակարգ։

## Արտադրություն
Պինակա համազարկային կրակի ռեակտիվ համակարգի նախագծումը սկսվել է 1986 թվականին, սակայն ավարտվել է 1994 թվականին։ Առաջին մի քանի համակարգերը մտել ծառայության մեջ 2000 թվականին, և այն այժմ գտնվում է բավականին ցածր ինքնարժեքով արտադրության մեջ։ Այժմ Հնդկաստանի կառավարության որոշումով Պինակա համազարկային կրակի ռեակտիվ համակարգի արտադրությունը պետք է դառնա սերիական։ Ըստ այդ որոշման Հնդկաստանը տարեկան արտադրելու է ավելի քան 5000 այնպիսի համակարգեր, որոնք փոխարինելու են «ծերացող» ԲՄ 21 Գրադին։

## Մարտավարատեխնիկական տվյալներ
Պինակա հհամազարկային կրակի ռեակտիվ համակարգը, տեղադրված է Տատրա Կոլոս բարձր շարժունակության բեռնատարի շասսի վրա։ Պինակա համազարկային կրակի ռեակտիվ համակարգը բաղկացած է վեց կայաններից վեց վերալիցքաթափման տրանսպորտային միջոցներից և հրամանատարական մեքենայից, մոդուլների հետ հակահրդեհային համակարգից և օդերևութաբանական ռադարից։ Պինակա համազարկային կրակի ռեակտիվ համակարգն ունի իր սեփական հակահրդեհային հսկողության համակարգը և կարող է աշխատել ինքնուրույն։

## Մոդելներ
Պինակա համակարգը լինում է երկու մոդելի։ Առաջին մոդելը կոչվում է Պինակա մարկ 1, իսկ երկրորդ մոդելը Պինակա մարկ 2։ Վերջին մոդելը Ռուսական հայտնի Սմերչ համակարգի Հնդկական մոդելն է և ուղղորդիչների դասավորությամբ չի տարբերվում Սմերչից։

### Պինակա մարկ 1 և Պինակա մարկ 2 մադելների տեխնիկական տվյալներ

## Համեմատություն Սմերչ, Ուռագան, ԱՌ1Ա, PHL-03, ՎՄ-80, HIMARS, M270 և Աստրոս II [[ՀԿՌՀ]]-երի հետ

## Տես նաև
*HIMARS
*Սմերչ
*ՎՄ-80
*ԲՄ 21 Գրադ
*ԱՌ1Ա
*Աստրոս II
*ՌՄ-70
*ՎՌ-40 Լանգուստա

## Աղբյուրներ
*Պինակա ՀԿՌՀ
*Հնդկաստանը հզորացնում է իր հրետանային ուժերը

## Ծանոթագրություններ

Կատեգորիա:Հրթիռային զենք
Վարդագույն կադիլակ

**«Վարդագույն կադիլակ»** (), կինոֆիլմ, նկարահանված 1989 թվականին։ Ֆիլմը նկարահանված է մարտաֆիլմ ժանրի մեջ։

## Սյուժե
Հանցագործների որսորդ Թոմի Նովակը փնտրում էր մի կնոջ, ում մինչև դատը բաց էին թողել մեծ գումարի դիմաց և ով փախել էր ամուսնուց` անուղեղ ռասիստից նրա «Կադիլակ»-ով։ Հանձնարարությունը այնպիսի պրոֆեսսիոնալի համար, ինչպիսին Նովակն էր, շատ հեշտ էր թվում, սակայն այդ կնոջ մեքենայի բեռնախցում` 1959 թվականի «Կադիլակ»-ում, քառորդ միլիոն դոլլար կար, որը պատկանում էր ֆաշիստական կազմակերպության, որում և իր ամուսինն էր ընդգրկված, բացի Նովակից այդ կնոջը հետապնդում էին մի խումբ ավազակներ և հոգեկան հիվանդներ, ովքեր մինչև ատամները զինված էին։

## Դերերում
* Կլինտ Իստվուդ - *Թոմի Նովակ*
* Պիտերս Բեռնադետ - *Լու Էնն ՄակԳուին*
* Տիմոտի Կարհարտ - *Ռոյ ՄակԳուինն*
* Ջոն Դենիս Ջոնստոն - *Վեյկրոս*
* Մայքլ Դես Բարրես - *Ալեքս*
* Բիլ Մոուսլի - *Դարելլ*
* Ջեֆրի Լյուիս - Ռ*իկի Զի*
* Ուիլյամ Խիլլի - *պարոն Բարտոն*
* Ջեյմս Կրոմվել - *մոթելի գրանցող*
* Ֆրենսիս Ֆիշել - *Դինա*
* Կլիֆ Բեմիս - *Ջեֆֆ*
* Ջերրի Բեմմեն - *Բադդի*
* Ջիմմի Սկեգսս - *Բիլլի Դանտստոն*
* Մայքլ Չեմպիոն - *Կեն Լի*

### Դրվագներում
* Ջիմ Քերրի - *ծաղրածու` ով նմանակում էր Էլվիս Պրեսլիին *
* Բրայան Ադամս - *ավտոլցակայանի աշխատող*

## Ծանոթագրություններ

## Արտաքին հղումներ
*  
*  
* Рецензия и критика фильма Роджера Эберта  
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1989 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն կինոկատակերգություններ
Նորֆոլկ կղզու ազգային պարկ

**Նորֆոլկ կղզու ազգային պարկ** (), գտնվում է Խաղաղ օվկիանոսի հարավային մասում գտնվող կղզիներում, որը պատկանում է Ավստրալիային, մոտ 1500 կմ արևելք Բրիսբենից։ Պարկը զբաղեցնում է Նորֆոլոք կղզու 14%, իսկ Ֆիլիպ և Նեպին կղզիներն ամբողջությամբ։

Ազգային պարկի ընդհանուր տարածքը մոտ 6,5 քկմ, որի մեծ մասը 4,6 քկմ գտնվում է Նորֆոլք կղզու Մաունտ Փիթ լեռնային շրջանում, մնացած մասը 1,9 քկմ Ֆիլիպ և Նեպին կղզիներին։ Հիմնադրվել է 1984 թվականին։ Պարկի ստեղծման հիմնական նպատակն է պահպանել և վերականգնել էնդեմիկ բույսերի և կենդանիների, բնական էկոհամակարգի և էկոլոգիական գործընթացների զարգացումը, ինչպես նաև ստեղծելու հանգստի համար հնարավորություններ Նորֆոլոք կղզու զբոսաշրջիկների համար։

## Ֆլորա
Ազգային պարկում աճում են շուրջ 200 տեսակի բույսեր, որոնցից էնդեմիկ են 40-ը։ Առավել հայտնի է Նորֆոլք կղզու խորհրդանիշ համարվող արաուկարիա բազմատերևը կամ նորֆոլոքյան սոճի, որն ունի մինչև 60 մ բարձրություն։ Ամբողջ աշխարհում մշակվում է որպես դեկորատիվ բույս, իսկ նորֆոլքյան սոճին որպես բնափայտ օգտագործվում է շինարարության մեջ։ Ծառի սերմերը ծառայում են սնունդ արդեն ոչնչացման եզրին գտնվով (Cyanoramphus cookii) թութակի համար։

Մեծ վնաս են հասցրել կղզու բուսական ու կենդանական աշխարհին՝ առնետները, նապաստակները, խոզերը, այծերը և վայրիացած կատուները։

## Ծանոթագրություններ

Կատեգորիա:Ավստրալիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1984 հիմնադրումներ Ավստրալիայում
Կատեգորիա:1984 հիմնադրված բնության հատուկ պահպանվող տարածքներ‎
Վլադիմիր Մաշկով

**Վլադիմիր Լվովիչ Մաշկով** (, ), ռուս դերասան, թատրոնի և կինոյի ռեժիսոր, Ռուսաստանի դաշնության ժողովրդական արտիստ (2010 թ.): Արժանացել է «Նիկա» (1997 թ., 2010 թ.), «Ոսկե արծիվ» (2008 թ., 2010 թ.) մրցանակների։

## Կենսագրություն
Վլադիմիր Մաշկովը ծնվել է 1963 թվականի նոյեմբերի 27-ին Տուլայում։ Հայրը` Լև Պետրովիչ Մաշկովը, եղել է դերասան տիկնիկային թատրոնում, իսկ մայրը` Նատալիա Իվանովա Նիկիֆորովան, 1960-2015 թվականներին աշխատել է նույն թատրոնի գլխավոր ռեժիսոր։ Տատիկը` մայրական կողմից, եղել է իտալուհի` Շվեյցարիայից։ Նա եկել էր Ռուսաստան` աշխատելու որպես ուսուցիչ, սակայն այստեղ ամուսնանում է, ունենում աղջիկ` Նատաշան, Մաշկովի ապագա մայրը։ Վլադիմիրն ունի ավագ եղբայր` Վիտալին, ով ծնվել է Վլադիմիրի մոր առաջին ամուսնությունից։ 1960-ական թվականներին Մաշկովների ընտանիքը տեղափոխվել է Նովոկուզնեցկ, իսկ 1980-ականների սկզբին Վլադիմիր Մաշկովն ընդունվել է բնական գիտությունների կենսաբանության ֆակուլտետը, սակայն մեկ տարի անց, փոխելով որոշումը, ընդունվել է Նովոսիբիրսկի պետական դրամատիկական դպրոց (այժմ` Նովոսիբիրսկի պետական թատերական ինստիտուտ)։ 1984 թվականին Վլադիմիրը հեռացվել է դպրոցից ծեծկռտուքի պատճառով։ Սակայն Մաշկովը չի հանձնվել և ուղևորվել է Մոսկվա, որտեղ ընդունվել է Մոսկվայի թատերական դպրոց։ Այնուհետև խաղացել է թատրոնում։ Վլադիմիր Մաշկովի մուտքը ֆիլմաշխարհը տեղի է ունեցել «Այծի կանաչ կրակը» ֆիլմի շնորհիվ (1989 թ.)։ Նույն թվականին նկարահանվել է «Արա՛ կրկին», «Սերը մահվան կղզում» ֆիլմերում։
1990 թվականին ավարտել է Մոսկվայի թատերական դպրոցը։ Վլադիմիր Մաշկովի կարիերայի աստղային շրջանը սկսվել է 1994 թվականից, երբ նկարահանվել է «Սահմանը» և «Մոսկվայի գիշերներ» ֆիլմերում։ 1995 թվականին դերասանը նկարահանվել է «Ամերիկյան դուստր» ֆիլմում։ Բազմաթիվ անգամներ հայտնվել է հոլիվուդյան ֆիլմերի էպիզոդներում։ 1997 թվականին խաղացել է գլխավոր դեր «Գողը» ֆիլմում, որն արժանացել է «Օսկար»-ի։ 2011 թվականին Սիբիրի շրջանի մանկական սիրողական տիկնիկային թատրոնի «Տիկնիկները մանկական ձեռքերով» փառատոնին` Վլադիմիր Մաշկովը հայտարարեց «Ոսկե առյուծ» մրցանակի մասին, որը Նատալիա Նիկիֆորովայի` իր մոր պատվին էր։ Այդ անվանական մրցանակը պետք է ծառայեր տարվա լավագույն դերասանի և դերասանուհու դերերի համար։ Առաջինն այդ մրցանակը ստացել է «Հեքիաթ» տիկնիկային թատրոնի դերասանուհի Գալինա Ռոմանովան։

## Ծանոթագրություններ

Կատեգորիա:«Կինոտավրի» դափնեկիրներ
Կատեգորիա:«Միասնական Ռուսաստան» կուսակցության անդամներ
Կատեգորիա:«Նիկա» մրցանակի դափնեկիրներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:ՄԳԱԹ դպրոց-ստուդիայի շրջանավարտներ
Կատեգորիա:Ռուս դերասաններ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
Կատեգորիա:Ռուսաստանի հեռուստատեսության դերասաններ
Կատեգորիա:ՏԷՖԻ մրցանակի դափնեկիրներ
Կարո Արմեն

**Կարո Արմեն** (դասական ուղղագրությամբ՝ **Կարօ Արմէն**, ), ամերիկահայ գիտնական և գործարար։

## Կենսագրություն
Կարո Արմենը ծնվել է 1953 թվականին, Ստամբուլում։ Նախնական կրթությունն ստացել է Ստամբուլի դպրոցներից մեկում։ 17 տարեկանում մեկնել է ԱՄՆ և հաստատվել այնտեղ։ Սովորել է Նյու-Յորքի «Քուրինջ» քոլեջում, իսկ Ֆիզիկական քիմիայի դոկտորի աստիճան՝ Նյու-Յորքի քաղաքային համալսարանի «Շրջանավարտների կենտրոնում»։

Աշխատել է Լոնգ Այլնդի Բրուքհեյվն ազգային լաբորատորիայում։ Նրա աշխատանքը վերաբերում էր ֆոտոսինթեզի և էներգիայի անջատմանը։ Գիտական աստիճան է ստացել Նյու Յորքի համալսարանում՝ ֆիզիկական քիմիայի ասպարեզում։

Շուտով Արմենը դուրս է եկել լաբորատորիայից և աշխատանաքի անցել Ուոլ Սթրիթում՝ որպես «Ի. Էֆ. Հաթըն» ընկերության առողջապահական հարցերի վերլուծաբան։ Այնուհետև Կարո Արմենը հիմնել է սեփական առողջապահական ընկերությունը։

1994 թ․ Արմենը հնդիկ պրոֆեսոր Պարմոդ Սրիվաստավայի հետ հիմնել է հակաքաղցկեղային «Անթիջենիքս» կենսատեխնոլոգիական ընկերությունը, որի համանախագահն ու գործադիր տնօրենը հենց ինքն էր։ Նրա ղեկավարությամբ ստեղծած Օնկոֆաժ (անգլերեն՝ *Oncophage*) դեղանյութը նախատեսված է սկզբնական փուլի քաղցկեղ ունեցող հիվանդների համար։

Կարո Արմենը 2004 թվականին հիմնադրել է Հայաստանի մանուկներ բարեգործական հիմնադրամը, որի նպատակն է բարձրացնել գյուղաբնակների կյանքի որակը։

2002 թվականին «Էռնստ և Յանգը» Կարո Արմենին ճանաչել է «Տարվա կենսատեխնոլորգիական ձեռնարկատեր»։ Գիտության, ձեռներեցության և բարեգործության բնագավառներում թե՛ ԱՄՆ-ի, թե՛ հայաստանյան տարբեր կառույցների կողմից արժանացել է բազմաթիվ մրցանակների և պարգևների՝ Ellis Island պատվո մեդալը (2004)՝ Հայաստանում գործադրած իր մարդասիրական ջանքերի, ինչպես նաև ամերիկյան հասարակությունում ունեցած ներդրումների համար, «Սաբին հումանիտար» բարձր մրցանակը (2006)՝  Սաբինի Վակցինայի ինստիտուտի կողմից՝ կենսատեխնոլոգիական և առաջադիմական բժշկական հետազոտությունների ոլորտում իր ունեցած նվաճումների համար, ՀՀ Վարչապետի պատվո շքանշանը (2007)` Հայաստանի գյուղական վայրերի վերականգնման գործում նշանակալի ներդրումներ ունենալու համար։ 2016 թվականին արժանացել է ԱՄՆ-ի «Տարվա ներգաղթյալ ձեռներեց» մրցանակին։

## Պարգևներ
* Մխիթար Հերացու մեդալ, ՀՀ նախագահի կողմից, 2013 թվական,
* Ոսկե մեդալ Արմավիրի մարզպետի կողմից, բարեգործական աշխատանքներ կատարրելու համար, 2008 թվական,
* Պատվո շքանշան, ՀՀ վարչապետի կողմից, 2007 թվական;

## Տես նաև
* Պատվո շքանշանի ասպետների ցանկ 
* Հայաստանի մանուկներ բարեգործական հիմնադրամ

## Աղբյուրներ
* http://anesatour.com/hayastani-masin/haytni-hayer/haytni-hayer/ 

Կատեգորիա:Ամերիկահայ գործարարներ
Կատեգորիա:Ամերիկահայ քիմիկոսներ
Կատեգորիա:Ամերիկահայ գիտնականներ
Կատեգորիա:Հայ ձեռնարկատերեր
Կատեգորիա:Մխիթար Հերացու մեդալակիրներ
Կատեգորիա:Պատվո շքանշանի ասպետներ (Հայաստան)
Երեքին պետք է վերացնել

**Երեքին պետք է վերացնել**, ֆրանսիացի ռեժիսոր Ժաք Դարեի կողմից նկարահանված գեղարվեստական ֆիլմ։ Ժան Պատրիկ Մանշետի «Արևմտյան ափի նորեկը» վեպի էկրանավորումն է։ Ֆիլմը նկարահանվել է 1980 թվականին։ Գլխավոր դերակատարն է Ալեն Դելոնը։

## Սյուժե
Պրոֆեսիոնալ խաղաքարտ խաղացող Միշել Ժերֆոն (Ալեն Դելոն) ճանապարհին գտնում է մի վիրավորի։ Մտածելով, որ վերջինս ճանապարհային վթարի է ենթարկվել, տեղափոխում է հիվանդանոց։ Հիվանդանոցում վիրավորը մահանում է. նա երկու փամփուշտով վիրավորվել էր փորից։ Իրականում այդ մարդը և նրա երկու գործընկերները զոհ էին դարձել զենքի անօրինական վաճառքով զբաղվողների հետ վեճի ժամանակ։ Ժերֆոն ինքն է թիրախ դառնում, քանզի զենքի վաճառքով զբաղվողների առաջնորդը՝ Էմերիշը, մտածում էր, թե մահանալուց առաջ որևէ լուր է հայտնել նրան։ Սկզբից երկու անհայտ մարդիկ փորձում են ջրախեղդ անել Ժերֆոնին, երբ վերջինս լողում էր ծովում։ Հետո դրան հետևեց կեղծ հեռախոսազանգ բարում։ Այդ ամենը լուրջ մտահոգություն է առաջացնում Միշելի մոտ։ Նա օգնության նպատակով դիմում է իր ծանոթին՝ ոստիկանության ավագ տեսուչին, որին արագորեն հեռացնում են ասպարեզից՝ սպանելով նրան։ Ժերֆոնը սկսում է հետևել մարդասպաններին և վերացնում է նրանցից մեկին բենզալցակայանում։ Իսկ ինքը՝ թեթև այրվածքներով, թաքնվում է ընկերուհու բնակարանում։ Բայց հետո, նույնիսկ Էմերիշի մահվանից հետո, նրան շարունակում են հետևել։ Միշել Ժերֆոն Փարիզի բազմամարդ փողոցներից մեկում սպանվում է...

## Դերերում

## Ծանոթագրություններ

## Արտաքին հղումներ
* Երեքին պետք է վերացնել 

Կատեգորիա:1980 ֆիլմեր
Կատեգորիա:1980-ականների ֆրանսիական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դետեկտիվ ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Զախար Պրիլեպին

**Զախար Պրիլեպին** (, իսկական անունը՝ Եվգենի Նիկոլաևիչ Պրիլեպին, , ծնվ. հունիսի 7, 1975, գյուղ Իլինկա, Սկոպինսկի շրջան, Ռյազանի մարզ, ՌՍՖՍՀ), ռուս գրող, հրապարակախոս։

## Կենսագրություն
Եվգենի Պրիլեպինը ծնվել է 1975 թվականի հունիսի 7-ին Ռուսաստանի Ռյազանի մարզի Սկոպինսկի շրջանի Իլինկա գյուղում՝ ուսուցչի և բուժքրոջ ընտանիքում։ Ավարտել է Ն. Ի. Լոբաչևսկիի անվան Նիժնի Նովգորոդի պետական համալսարանի բանասիրական ֆակուլտետը և Հանրային քաղաքականության դպրոցը։ Զբաղվել է զանազան աշխատանքներով, եղել է թիկնապահ, ռուսական ԱՄՈՆ-ի ջոկատներից մեկի հրամանատար, մասնակցել է 1996 և 1999 թվականների չեչենական հակամարտություններին։ 1999 թվականին դրամական դժվարությունների պատճառով թողնում է իր ծառայությունը ԱՄՈՆ-ում և աշխատանքի անցնում Նիժնի Նովգորոդում հրատարակվող «Дело» թերթի խմբագրությունում, իսկ 2000 թվականին դառնում է վերոնշյալ թերթի գլխավոր խմբագիր։ Այդ ժամանակից էլ սկսվում է Պրիլեպինի գրական և լրագրական գործունեությունը։ Նա 2004 թվականին հրատարակում է իր առաջին «Պաթոլոգիաներ» վեպը, որը դրական արձագանք է գտնում գրական հասարակության կողմից։ 2007 թվականին Պրելեպինը դառնում է Նիժնի Նովգորոդում լույս տեսնող «Новая газета» պարբերականի գլխավոր տնօրեն և գլխավոր խմբագիր, իսկ 2012 թվականին Սերգեյ Շարգունովի հետ միասին ղեկավարում է «Свободная пресса» համացանցային պարբերականը։

## Քաղաքական հայացքներ
Զախար Պրիլեպինը 1996 թվականից հանդիսանում է Ազգային Բոլշևիկյան կուսակցության անդամ, որի գործունեությունն արգելված է Ռուսաստանի Դաշնության տարածքում։ Բազմիցս հանդես է եկել Ռուսաստանի նախագահ Վլադիմիր Պուտինի հանդեպ սուր քննադատություններով։

2020 թ. հուլիսին միացել է Մարգարիտա Սիմոնյանի՝ ՀՀ իշխանություններին ուղղված նամակին։

## Մատենագիտություն
### Վեպեր
* 2004 - «Պաթոլոգիաներ» («Патологии»)
* 2006 - «Սանկյա» («Санькя»)
* 2007 - «Մեղք» («Грех»)
* 2011 - «Սև կապիկ» («Чёрная обезьяна»)
* 2014 - «Ապաստարան» («Обитель»)

### Պատմվածքների ժողովածուներ
* 2008 - «Ճտքավոր կոշիկներ՝ լի տաք ջրով» («Ботинки, полные горячей водкой»)
* 2012 - «Ութնյակ» («Восьмёрка»)
* 2016 - «Յոթ կյանք» («Семь жизней»)

### Էսսեների ժողովածուներ
* 2008 - «Ես եկել եմ Ռուսաստանից» («Я пришёл из России»)
* 2009 - «Terra Tartarara. Այդ վերաբերում է անձնապես ինձ» («Terra Tartarara. Это касается лично меня»)
* 2015 - «Թռչող բուռլակներ» («Летучие бурлаки»)
* 2015 - «Ոչ օտար խառնաշփոթ։ Մեկ օր - մեկ տարի» («Не чужая смута. Один день — один год»)

## Հրապարակախոսություն
* 2016 - «Ամեն ինչ, որ պետք է լուծվի...» («Всё, что должно разрешиться…»)

## Ծանոթագրություններ

## Արտաքին հղումներ
* Զախար Պրիլեպին՝ «բարի կամքի դեսպան»-ը՝ Հայաստանում
* Ամի Չիչակյան, Ռուս գրող. ԵՄ-ի հետ փաստաթղթի ստորագրումը համատեղելի է ԵՏՄ-ի հետ

Կատեգորիա:Ռուս գրողներ
Կատեգորիա:Ռուս արձակագիրներ
Կատեգորիա:Ռուս լրագրողներ
Կատեգորիա:Գրական կեղծանուններով հայտնի հեղինակներ
Կատեգորիա:«Մեծ գիրք» մրցանակի դափնեկիրներ
Կատեգորիա:Ռուս հաղորդավարներ
Կատեգորիա:Ռուս հրապարակախոսներ
Կատեգորիա:Ռուս հասարակական գործիչներ
Կատեգորիա:Ռուս բանասերներ
Կատեգորիա:Ռուս քաղաքական գործիչներ
Կատեգորիա:Ռուս դերասաններ
Կատեգորիա:Միխայիլ Լերմոնտովի անվան գրական մրցանակի դափնեկիրներ
Կատեգորիա:Նիժնի Նովգորոդի պետական համալսարանի շրջանավարտներ
Հաննա Ադամս

**Հաննա Ադամս** (, ), ամերիկացի աստվածաբան, պատմաբան, գրող։

## Կենսագրություն
Հաննա Ադամսը ծնվել է 1755 թվականի հոկտեմբերի 2-ին ԱՄՆ-ի Մասսաչուսեթս նահանգի Մեդֆիլդ քաղաքում՝ գրավաճառի ընտանիքում։ Տկար առողջության պատճառով կրթությունը ստացել է տանը՝ հոր ղեկավարությամբ, ով բացի գրավաճառությունից մասնավոր դասեր էր տալիս Հարվարդի համալսարանի ուսանողներին։ Հետագայում Հաննան նույնպես իր հիմնական ապրուստը վաստակում էր ուսուցչությամբ։ Հաննան հետաքրքրվում էր զանազան կրոններով, սակայն ասպարեզում առկա գրականությունը չէր բավարարում նրան, պատճառը հեղինակների խիստ կողմնակալ մոտեցումն էր այլ կրոնների հանդեպ, որոնք նրանք չէին դավանում։ Այս բացը լրացնելու համար Ադամսը 1778 թվականին ձեռնարկում է «Այբբենական բառարան քրիստոնեական դարաշրջանի սկզբից մինչև այժմ ծագած զանազան աղանդների» () աշխատությունը, որը լույս տեսավ 1784 թվականին և ջերմ ընդունելություն գտավ հասարակության կողմից։ Այս աշխատությունը վերահրատարակվում է 1791 թվականին «Կրոնների ընդհանուր տեսություն» () վերնագրով։ Հաննա Ադամսի այս երկը ժամանակի համեմատական կրոնագիտության կարևորագույն ձեռքբերումներից մեկն է, որում հեղինակը ձգտում է անաչառորեն և հնարավորինս գիտականորեն ներկայացնելու աշխարհի կրոնները։ Հաննա Ադամսի պատմագիտական աշխատանքներից հիշարժան է նրա «Նոր Անգլիայի ամբողջական պատմություն» () երկը, իսկ աստվածաբանականներից՝ «Ցույցք քրիստոնեական հավատի ճշմարտացիության և կատարելության» () և «Նամակներ Ավետարանների մասին» () աշխատությունները։ Հաննա Ադամսը վախճանվել է 1831 թվականի դեկտեմբերի 15-ին Բրուքլինում։

## Աշխատություններ
* View of Religious Opinions (1st ed. 1784; 4th ed. retitled *Dictionary of Religions*)
***An Alphabetical Compendium of the Various Sects Which Have Appeared from the Beginning of the Christian Era to the Present Day*,  Full text available on the Google Books
***A Brief Account of Paganism, Mohammedanism, Judaism, and Deism*
***An Account of the Different Religions of the World*
* A Summary History of New England (1799)
* Evidences of Christianity (1801)
* The Truth and Excellence of the Christian Religion (1804)
* An Abridgment of the History of New-England: For the Use of Young Persons: Now Introduced into the Principal Schools in this Town, Boston: Etheridge and Bliss, 1807
* History of the Jews'' (1812)
* Controversy with Dr. Morse (1814) This refers to a legal dispute she had with Morse in 1801.
* Letters on the Gospels (1824; second edition 1826)

## Ծանոթագրություններ

## Գրականություն
* Gary D. Schmidt, A Passionate Usefulness: The Life and Literary Labors of Hannah Adams. — University of Virginia Press, 2004. — ISBN 0-8139-2272-0.
* 

Կատեգորիա:Աստվածաբաններ
Կատեգորիա:Ամերիկացի աստվածաբաններ
Կատեգորիա:Ամերիկացի գիտնականներ
Կատեգորիա:Ամերիկացի պատմաբաններ
Կատեգորիա:Ամերիկացի գրողներ
Կատեգորիա:Ամերիկացի կին գրողներ
Բոլեսլավ Բերուտ

**Բոլեսլավ Բերուտ** (,  ), լեհ քաղաքական և պետական գործիչ։

1918 թվականի դեկտեմբերից եղել է Լեհաստանի կոմունիստական կուսակցության (ԼԿԿ) անդամ։ Եղել է 1942 թվականին հիմնադրված Լեհական բանվորական կուսակցության (ԼԲԿ) ղեկավարներից։ 1944 թվականի հունվարի 1-ին եղել է վերաօկուպացված լեհական հողերում (Լյուբլին) ստեղծված Կրայովա Ռադա Նարոդովայի (ժամանակավոր լեհական կառավարություն) նախագահը։ 1947–1952 թվականներին՝ Լեհական Հանրապետության նախագահ, 1952–1954 թվականներին՝ ԼԺՀ նախարարների խորհրդի նախագահ, 1948 թվականից՝ Լեհաստանի միացյալ բանվորական կուսակցության (ԼՄԲԿ) ԿԿ–ի նախագահ, 1954 թվականից՝ ԼՄԲԿ ԿԿ–ի առաջին քարտուղար։

## Ծանոթագրություններ

Կատեգորիա:Լեհաստանի քաղաքական գործիչներ
Կատեգորիա:Լեհ պետական գործիչներ
Newsarmenia.am

**AMI "Novosti-Armenia"** միջազգային լրատվության գործակալությունը մասնագիտացած է լրատվական և վերլուծական նյութերի պատրաստման և տարածման գործում։ Կայքը տալիս է լրատվական տեղեկություններ Հայաստանի ու Լեռնային Ղարաբաղի հասարակական, քաղաքական և տնտեսական իրադարձությունների մասին։ Այն նաև իր ուշադրության կենտրոնում է պահում միջազգային կարևոր իրադարձությունները, խնդիրներն ու զարգացումները։

AMI "Novosti-Armenia" կայքի հիմնական բովանդակությունն է.

* Lուրեր Հայաստանից, Լեռնային Ղարաբաղից և աշխարհից
* Թարմ լրահոս 2 լեզվով՝ հայերեն, ռուսերեն
* Հարցազրույցներ, վերլուծություններ, մեկնաբանություններ

2016 թ. փետրվարի դրությամբ կայքն ունի օրական մոտ 20 000 այցելու։

## Ծանոթագրություններ

Կատեգորիա:Հայկական կայքեր
Ժակ Ավեդ

**Ժակ Ավեդ** (), մականունը **Կամելոտ** (*le Camelot*) և **Ավե Բատավե** (*Avet le Batave*), ), ռոկոկո ոճի ֆրանսիացի նկարիչ-դիմանկարիչ, արվեստի գործերի գիտակ և առևտրական
## Կենսագրություն
Սովորել է Ամստերդամում՝ Բեռնարդ Պիկարի, իսկ հետո Փարիզում՝ դիմանկարիչ Ալեքսիս Սիմոնի մոտ։ 1734 թվականին դարձել է ակադեմիկոս։ Որպես Փարիզի լավագույն դիմանկարիչ, թագավորի ցանկությամբ նկարել էՖրանսիայում Թուրքիայի դեսպան Մեհմեդ էֆենդու դիմանկարը։ Ավարտին հասցված դիմանկարը ցուցադրվել է Շուազի ամրոցի գվարդիայի սրահում (Château de Choisy-le-Roi)։ Լյուդովիկոս XV-ը հիացած է եղել այդ աշխատանքով և նկարչին պատվիրել է իր դիմանկարը, որն էլ մեծ համբավ է բերել դիմանկարչին։ Մինչև նկարելը նա հանդիպում էր հաճախորդին և շփվելու միջոցով փորձում էր հասկանալ նրա բնավորությունը, առանձնահատկությունները և սովորությունները։

Նրա դիմանկարները դարձել էին հայտնի և շատ թանկ արժեին։ Ժակ Ավեդի հավաքածուները ոչ միայն լավագույնն էին Փարիզում, այլ նաև Հոլանդիայում։ Նրա տանը հավաքվում էին ժամանակի հայտնի մարդիկ, նրանց թվում՝ նաև Ժան Ժակ Ռուսոն։

Մահացել է 1766 թվականին կաթվածից։

## Ստեղծագործություններ
Դիմանկարներ՝
* Նկարիչ Ժան-Ֆրանսուա դը Տրուա (1679-1752), Վերսալ
* Նկարիչ Pierre Jacques (1676-1754), Վերսալ
* Փիլիսոփա Միրաբո, Լուվր
* Տիկին Կրուազա (Croizat), Մոնպելիե
* Կոմպոզիտոր Ժան Ֆիլիպ Ռամո, Լուվր

## Ծանոթագրություններ

Կատեգորիա:Ֆրանսիացի նկարիչներ
Կատեգորիա:Ֆրանսիացի դիմանկարիչներ
Կատեգորիա:Կաթվածից մահացածներ
Կատեգորիա:Կեղծանուններ
WWE Raw կանանց չեմպիոնատ

**WWE Raw կանանց չեմպիոնատ** (), պրոֆեսիոնալ ըմբշամարտի (ռեստլինգ) չեմպիոնական տիտղոս «WWE» կազմակերպության «Raw» ապրանքանիշի կին մարզիկների դիվիզիոնում։ Հանրությանը ներկայացվել է 2016 թվականի ապրիլի 3-ին՝ «Ռեսլմանիա 32» ամենամյա իրադարձության շրջանակներում։ Փոխարինել է WWE դիվաների չեմպիոնական տիտղոսին, որն ստեղծվել էր 2008 թվականին՝ համալրացնելու WWE կանանց օրիգինալ տիտղոսին և վերջինիս հետ միավորվել 2010 թվականին։

Արտաքնապես նման է WWE աշխարհի ծանրքաշային չեմպիոնական տիտղոսին։

Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։

## Տես նաև
* NXT կանանց չեմպիոնատ
* WWE SmackDown կանանց չեմպիոնատ
* WWE դիվաների չեմպիոնատ
* WWE կանանց չեմպիոնատ (1956-2010)

## Արտաքին հղումներ
* Տիտղոսի պատմությունը

Կատեգորիա:Պրոֆեսիոնալ ըմբշամարտի չեմպիոնական տիտղոսներ
WWE կանանց չեմպիոնատ (1956-2010)

**WWE կանանց չեմպիոնատ** (), պրոֆեսիոնալ ըմբշամարտի (ռեստլինգ) նախկին չեմպիոնական տիտղոս «WWE» կազմակերպության կին մարզիկների դիվիզիոնում։ Ստեղծվել է 1956 թվականին և մինչև գործածությունից հեռացումը (2010) համարվել «World Wrestling Entertainment»-ի պատմության ամենահին ակտիվ չեմպիոնական տիտղոսը։ 2010 թվականին միացվել է WWE դիվաների չեմպիոնական տիտղոսի հետ։

2016 թվականին գործածության մեջ է մտել նույն անվամբ չեմպիոնական տիտղոսը։

Գործածվել է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։

## Ծանոթագրություններ

## Արտաքին հղումներ
* Տիտղոսի պատմությունը

Կատեգորիա:Պրոֆեսիոնալ ըմբշամարտի չեմպիոնական տիտղոսներ
DNCE

**DNCE**, ամերիկյան փոփ խումբ՝ հիմնված 2015 թվականին «Jonas Brothers» խմբի անդամ Ջո Ջոնասի կողմից։

## Պատմություն
«Jonas Brothers» խումբը գոյություն է ունեցել 7 տարի և 2013 թվականին՝ խմբի անկումից հետո, ոչ ոք չէր կարող մտածել, որ եղբայրներից որևէ մեկը (Նիք Ջոնաս, Քևին Ջոնաս, Ջո Ջոնաս) կկարողանա միայնակ երգել։ Սակայն խմբի նախկին անդամ Նիք Ջոնասը միակն էր, ում հաջողվեց հաջող երաժշտական կարիերա սկսել։

Ջոն փորձում էր դիջեյի աշխատանքը, ինչից հետո «DNCE» խմբի ապագա անդամներով որոշեցին հիմնել խումբը։

## Խմբի կազմ
# Բասիստ/ստեղնաշարահար՝ Քոուլ Ուիթլ, 
# Կիթառահարուհի՝ ՋինՋու Լի, 
# Հարվածային գործիքներ նվագող՝ Ջեք Լոուլես, 
# Մենակատար՝ Ջո Ջոնաս։

Լուոլես Ջոնաս եղբյարների ընկերն է և հաճախ է նրանց հետ մեկնել շրջագայություններ։ Արդեն այդ ժամանակ Ջոն և Ջեքը մտածել են խումբ ստեղծել։ ՋինՋու Լին ևս մի քանի տարի ճանաչել է Ջոնաս եղբայրներին։

## Արվեստ
2015 թվականի սեպտեմբերին «DNCE» խումբը սկսում է իր դեպի վերև «ընթացքը»։ Նույն ամսին խմբի անդամները թողարկում են իրենց առաջին «Cake by the Ocean» սինգլը և տեսահոլովակ նկարահանում։ Երգը հայտնվում է նրանց առաջին «SWAAY» ձայնասկավառակում, որը մեծ հաջողություններ է վայելում երաժշտական չարթերում։ «SWAAY» ձայնասկավառակը միանգամ դրական գնահատականներ է ստանում քննադատների կողմից։ «DNCE» խումբը 2015 թվականի վերջին համերգային շրջագայություն է անցկացնում և արդեն 2016 թվականին պլանավորում նոր ձայնասկավառակի թողարկումը։

## Սինգլներ

## Ծանոթագրություններ

Կատեգորիա:2015 հիմնադրված երաժշտական խմբեր
Կատեգորիա:Ամերիկյան երաժշտական խմբեր